شەفەق نیوز/ وەزارەت تەندروسی لە هەرێم کوردستان، ئمڕوو جمعە، راگەیان مردن ٢٦ تووشهاتگ وە ڤایڕۆس کۆرۆنا، وتۆمارکردن ٥٣٥ تووشهاتن نوو لە ماوەی ٢٤ ساعەت گوزەیشتە.
وەزارەتەگە لە بەیاننامەیگ رەسیە ئاژانس شەفەق نیوز وت: ٤٤٣٧ تاقیکردنەوەی نوو لە هەولێر وسلێمانی وگەرمیان ودهۆک وهەڵەبجە ئەنجام داگە.
بەیاننامەگە دیاریکرد ک وەزارەتەگە ٥٣٥ تووشهاتن نوو تۆمار کرد وەیجوورە بەشەو بوینە: ٢١٩ هەولێر، ١٠٧ سلێمانی، ١٨ گەرمیان، ١٧٤ دهۆک، ١٧ هەەڵەبجە.
بەیاننامەگە وتیش؛ ٣٢٦ کەس ئمڕوو خاسەوبوین، وەیجوورە: ٢٤٤ هەولێر، ٣١ سلێمانی، ٣١ گەرمیان، ٢٠ هەڵەبجە.
بەیاننامەگە ئاماژەدا ئەرا تۆمارکردن ٢٦ مردن، وەیجوورە: ١٥ هەولێر، ٥ سلێمانی، ٢ گەرمیان، ٢ راپەڕین، ٢ دهۆک.
بەیاننامەگە وتیش: بڕ گشتی تووشهاتنەگان لەوەخت بڵاوبوین پەتاگە لە هەرێم کوردستان تا ئیسە رەسیە ٢٣٧٣٩ تووشهاتن، ١٣٦٥٠ لەلیان خاسەوبوین، و ٩٢١٤ هانە چارەسەری، و ٨٧٥ تووشهاتگ لەلیان مردن.
